open-index/open-wikipedia-markdown huggingface dataset:
Río Isar

260px|miniatura|Isar preto de Garmisch
O **Isar** é un río, afluente do Danubio, pola súa man dereita, con 295&nbsp;km de curso, na súa maior parte por Alemaña, salvo no curso superior, por Austria. Pola súa lonxitude é o cuarto dos ríos bávaros.

## Percorrido 
miniatura|Isar por Múnic.
O Isar nace en Karwendel, na rexión do Tirol, Austria, para marcar logo a fronteira entre ese país e a Alemaña, en Scharnitz e Mittenwald. Entra logo en Baviera, onde atravesa as cidades de Bad Tölz, Múnic (*München*), Freising, Moosburg, Landshut, Dingolfing, Landau an der Isar e Plattling, para desaugar en fronte de Deggendorf, no Danubio, a 312 msnm. O desnivel do río atinxe así arredor de 848 m.

É un típico río con curso alto de vales encaixados entre montañas, e un curso medio e inferior no que as augas corren máis tranquilas  entre amplos vales e chairas. Logo de abandonar os Alpes Bávaros en Bad Tölz, o Isar flúe en medio dunha paisaxe de morenas glaciares, antes de abrir o val de Múnic. Prosegue desde Freising entre outeiros do terciario cara ao val do Danubio.

A súa conca abrangue un total de 8370 km².

### Illas 
A maioría das pequenas illas e bancos de area mudan de aspecto e tamaño segundo os fluxos anuais. Algunhas das illas xunto as maiores cidades foron creadas artificialmente durante o século XIX, para protexeren as marxes urbanas contra o poder abrasivo das augas. Entre elas cómpre salientar a Museuminsel (*Illa do Museo*), onde se localiza o Deutsches Museum (Museo Alemán) de Múnic, anteriormente denominada Kohleninsel (*Illa do Carbón*); a Praterinsel, tamén en Múnic, e a Mühleninsel (*Illa do Muíño*) en Landshut.

## Afluentes 
Ten varios importantes afluentes, especialmente pola esquerda, dos que cómpre citar:
* Amper, 185&nbsp;km.
* Loisach, 114&nbsp;km.
* Moosach, 50&nbsp;km.

## O río na arte 
A máis antiga representación do Isar aparece un motivo relixioso. Un descoñecido autor pintou un "Martirio do Apóstolo Santiago", na igrexa, so advocación dese santo, en Lenggries; a Xerusalén que plasmou estaba imaxinada ás beiras do Isar.
Durante o século os artistas da denominada "Escola de Múnic", como Wilhelm Scheuchzer, Joseph Wenglein e Wilhelm von Kobel, esciolleron o río como motivo das súas pinturas realísticas.

## O río e os xerarcas nazis 
Ante a sospeita de que unha vez xulgados e condenados a morte nos Xuízos de Nuremberg o 16 de outubro do 1946 as tumbas dos dez axustizados, Von Ribbentrop, Keitel, Jodl, Rosenberg, Frick, Seyss-Inquart, Sauckel, Kaltenbrunner, Frank e Streicher) e máis Göring que lograra suicidarse na xornada previa ao seu axustizamento, puideran converterse en lugares de culto para nostálxicos do réxime decidiuse que serían incinerados e as súas cinzas deitadas no río Isar.

## Notas 
## Véxase tamén
Java Server Pages

**JavaServer Pages**, tamén coñecida polo acrónimo **JSP**, é unha tecnoloxía Java que permite xerar contido dinámico para un sitio web, en forma de documentos HTML, XML ou doutro tipo.

## Características 
Esta tecnoloxía foi desenvolvida pola compañía Sun Microsystems. A Especificación JSP 1.2 foi a primeira que se liberou e na actualidade (2020) está dispoñíbel a Especificación JSP 2.3.

As JSP's permiten a utilización de código Java mediante scripts. Ademais é posible utilizar algunhas accións JSP predefinidas mediante etiquetas. Estas etiquetas poden ser enriquecidas mediante a utilización de Librerías de Etiquetas (TagLibs ou Tag Libraries) externas e ata personalizadas.
## Notas
Distrito de Cusipata

O **distrito de Cusipata** é un dos doce nos que se divide a provincia peruana de Quispicanchi, que fai parte do departamento de Cuzco. A súa superficie é de 248.03&nbsp;km² e a poboación de 4.444 (2005), a densidade de poboación é de 17.9 h/km². Creado o 5 de setembro de 1940, a capital é a vila de Cusipata.
Teramulus kieneri

***Teramulus kieneri*** é unha especie de peixe da familia Atherinidae. Endémica da rexión de Tamatave, no leste de Madagascar, o seu hábitat natural son as correntes permanentes de auga. O seu tamaño máximo é de 5.5 cm. Tradicionalmente non se usou para o consumo humano.

## Notas 
* Maugé, L.A., *Atherinidae*. p. 277-279. En: J. Daget, J.-P. Gosse e D.F.E. Thys van den Audenaerde (eds.) *Check-list of the freshwater fishes of Africa* (CLOFFA). ISNB, Bruxelas; MRAC, Tervuren; e ORSTOM, París. Vol. 2, 1986
* Sparks, J.S. *Teramulus*. En: S.M. Goodman e J.P. Benstead (eds), *The Natural History of Madagascar*, pp. 866-867. University of Chicago Press, Chicago, 2003
Ainu

A palabra **ainu** pode designar:
* O pobo ainu, un pobo do Xapón;
* A lingua ainu;
* Ainu (Terra Media) (plural *Ainur*), espíritos primordiais do legendarium de J. R. R. Tolkien;
* O pobo äynu, do oeste da China
* A lingua äynu
Gil Gerard

** Gilbert Vincent Gerard**, máis coñecido como **Gil Gerard**, nado en Little Rock (Arcansas) o 23 de xaneiro de 1943, é un actor estadounidense. É famoso polo seu papel de Capitán William "Buck" Rogers na serie de televisión *Buck Rogers no século XXV* (1979-1981).

## Traxectoria 
Gil Gerard actuou no seu instituto (Little Rock Catholic High School for Boys) ao tempo que traballaba nun establecemento da cadena Kroger. Estudou no Arkansas State Teachers College pero abandonouno antes de se graduar.

Traballou como químico industrial, aos poucos anos, converteuse en director rexional dunha importante compañía química dirixida por Winthrop Rockefeller. Pero ambicionaba actuar, trasladouse a Nova York en 1969, estudaba arte dramática polo día e conducía un taxi pola noite, actuou en obras como *Oklahoma* ou *Carousel*. Presentouse a unhas probas para *Love Story*, que se estaba a rodar en Nova York e foi elixido para un pequeno papel, aínda que finalmente cortado non saíu en pantalla.

Durante os seguintes anos actuou en anuncios de televisión ata conseguir un papel importante na serie *The Doctors* (1974-1976). Gerard formou a súa propia produtora e filmou o filme *Hooch* como vehículo para relanzar a súa carreira, chamado a California coprotagonizou con Yvette Mimieux *Ransom for Alice!* e fixo de mozo de Lee Grant en ''Airport '77*. Unha aparición en *Little House on the Prairie* impresionou a Michael Landon, quen lle deu un papel importante nunha ambiciosa teleserie, *Killing Stone*. Pero a actuación máis coñecida de Gerard foi o de capitán Buck Rogers na serie de televisión *Buck Rogers no século XXV* que se transmitiu de 1979 ata 1981. Logo apareceu en programas e series de televisión, tales como *Sidekicks* e *E.A.R.T.H. Force''.

## Véxase tamén 
### Ligazóns externas 
* Web oficial
H. C. Bailey

**Henry Christopher Bailey**, nado en Londres en 1878 e finado na mesma cidade en 1961, foi un escritor inglés, autor de novelas policiais.

## Traxectoria 
Bailey escribiu principalmente relatos protagonizados por un detective con coñecementos médicos de nome Reggie Fortune. O maneirismo e fala de Fortune faino semellante a Lord Peter Wimsey pero as historias son máis escuras, e con frecuencia atinxe obsesión polo asasinato, corrupción policial, abuso infantil e outras inxustizas. Aínda que o mellor da serie de Mr. Fortune son as historias, tamén apareceu en varias novelas.

Un segundo personaxe, Josiah Clunk, é un avogado hipócrita que apareceu en once novelas entre 1930 e 1950, incluída *The Sullen Sky Mystery* (1935), a súa mellor obra.

## Obras 
* *Call Mr Fortune* (1920)
* ''Mr Fortune's Practice* (1923)
* *Mr Fortune's Trials* (1925)
* *Mr Fortune, Please* (1928)
* *Mr Fortune Speaking* (1929)
* *Garstons* / The Garston Murder Case (1930; Clunk)
* *Mr Fortune Explains* (1930)
* *Case for Mr Fortune* (1932)
* *The Red Castle* / The Red Castle Mystery (1932; Clunk)
* *The Man in the Cape* (1933)
* *Mr Fortune Wonders* (1933)
* *Shadow on the Wall* (1934; Fortune, Clunk)
* *Mr Fortune Objects* (1935)
* *The Sullen Sky Mystery* (1935; Clunk)
* *A Clue for Mr Fortune* (1936)
* *Black Land, White Land* (1937; Fortune)
* *Clunk's Claimant* / The Twittering Bird Mystery (1937; Clunk, Fortune)
* *This is Mr Fortune* (1938)
* *The Great Game* (1939; Fortune, Clunk)
* *The Veron Mystery'' / Mr Clunk's Text (1939; Clunk, Fortune)
* *Mr Fortune Here* (1940)
* ''The Bishop's Crime* (1940; Fortune)
* *The Little Captain* / Orphan Ann(1941; Clunk)
* *No Murder* / The Apprehensive Dog (1942; Fortune)
* *Dead Man's Shoes'' / Nobody's Vineyard (1942; Clunk)
* *Mr Fortune Finds a Pig* (1943; Fortune)
* *Slippery Ann* / The Queen of Spades (1944; Clunk)
* ''Dead Man's Effects'' / The Cat's Whisker (1945; Fortune)
* *The Wrong Man* (1946; Clunk)
* *The Life Sentence* (1946; Fortune)
* *Honour Among Thieves* (1947; Clunk)
* *Saving a Rope* / Save a Rope (1948; Fortune)
* *Shrouded Death* (1950; Clunk)
* *The Thistle Down* en ''The Queen's Book of the Red Cross''
ABAP

**ABAP** (***A**dvanced **B**usiness **A**pplication **P**rogramming*) é unha linguaxe de cuarta xeración, propiedade de SAP, que se utiliza para programar a maioría dos seus produtos (R/3, mySAP Business suite...). Utiliza sentenzas de Open SQL para conectarse con practicamente calquera base de datos. Ten miles de funcións para o manexo de arquivos, bases de datos, datas etc...
Permite conexións RFC (Remote Function Calls) para conectar aos sistemas SAP con calquera outro sistema ou linguaxe de programación.

SAP fornece de xeito case gratuíto unha instalación limitada de R/3 chamada MiniSAP para a práctica da programación en ABAP.

## Historia 
ABAP foi desenvolvido por SAP como linguaxe de informes para SAP R/2 nos anos 80, unha plataforma que permitía ás grandes corporacións construír aplicacións de negocios para xestión de materiais e finanzas. ABAP, moi parecido ao COBOL nas súas orixes, orixinalmente significaba ***A**llgemeiner **B**erichts**a**ufbereitungs**p**rozessor*, palabras alemás para *procesador xenérico para a preparación de informes.* Nos seus inicios ABAP incluía o concepto de Bases de datos lóxicas, que fornecía un alto nivel de abstracción para o acceso a bases de datos.

ABAP foi pensado como unha linguaxe de programación para que os usuarios finais puidesen manipular a información, pero o 4GL foise volvendo demasiado complicado para usuarios normais, polo que é necesario programadores experimentados para realizar desenvolvementos.

ABAP mantívose como a linguaxe de desenvolvemento para a seguinte versión cliente-servidor de SAP R/3, que foi lanzada ao mercado en 1992, no que case todo o sistema, menos as chamadas ao sistema básicas estaban escritas en ABAP. En 1999, co lanzamento da versión 4.5 de R/3, SAP lanzou unha extensión orientada a obxectos denominada ABAP Objects.

A última plataforma de desenvolvemento de SAP, NetWeaver, soporta ABAP e Xava como linguaxes de programación.

## Bibliografía recomendada 
* Hijón Neira, Raquel (2005): Programación en ABAP/4 para SAP R/3. Editorial: Universidade Pontificia Comiñas (ICAI-ICADE), Colección Enxeñería.
* Tejada Galindo, Alvaro (2006): A Arte de Programar SAP R/3. Editorial: Lulu Press.

## Véxase tamén 
### Ligazóns externas 
* Tutoriais SAP ABAP en castelán
* SAP ABAP en castelán 
* SAP Developer Network
* MundoSAP
* O blog tecnolóxico de Blag
* An Introduction to ABAP Objects 
* A WEB de programación ABAP 4
* www.alvrobot.com.ar - Xeración automática de reportes ALV
* Blog sobre SAP en castelán
ABC (linguaxe de programación)

**ABC** é unha linguaxe de programación de alto nivel desenvolvida por Leo Geurts e Lambert Meertens a principios dos 80 no CWI (Centrum voor Wiskunde en Informática). Inicialmente foi pensada como substituta da linguaxe BASIC.

Esta linguaxe serviu de inspiración a Guido van Rossum para desenvolver a linguaxe Python.

## Véxase tamén
### Ligazóns externas
*
Afnix (linguaxe de programación)

**Afnix** (chamado *Aleph* ata o 2003) é unha linguaxe de programación funcional mutihilos con alcance dinámico de variables e soporte para o paradigma de programación orientada a obxectos.

O interpretador de Afnix está escrito en C++ e prové integración en tempo de execución que inclúe a posibilidade de instanciar clases de C++, utilizar métodos virtuais, lanzar e atrapar excepcións. Disponse tamén dunha interfase para facilitar a integración de librerías externas.

Afnix está dispoñible para varias versións das plataformas UNIX, Linux e FreeBSD. A documentación inclúe unha guía de usuarios e o material de referencia. Está distribuído como software libre.

## Características
;Obxectos predefinidos: Máis de 50 palabras reservadas e predicados. Librerías de listas, vectores, táboas de hash, conxuntos de bits e grafos.
;Programación funcional: Soporte para lambda-expresións con clausuras explícitas.
;Orientación a obxectos: Mecanismo de obxectos con herdanza simple e resolución dinámica de símbolos. Extensión de clases predefinidas con posibilidade de reescribir métodos. Membros de clase e métodos estáticos.
;Motor multifios: Motor multifios con mecanismo de protección automática de obxectos contra acceso concorrente. Mecanismo de bloqueo de lectura e escritura e activación de fíos por obxectos de condición.
;Expresións regulares: inclúe resultados exactos ou parciais e mecanismo de substitución.

## Véxase tamén
### Ligazóns externas
*Afnix.org
Río Warta

260px|miniatura|Unión Warta e Noteć
O **río Warta**  (en alemán **Warthe**) é un curso fluvial de Polonia, con 808,2&nbsp;km de curso, case a metade deles navegábeis. É o afluente máis importante do río Oder, ao que se une pola marxe dereita.

## Percorrido
Nace nos montes de Częstochowa, en Silesia, ao oeste da cidade de Zawiercie e ao sur de Częstochowa. Percorre a gran chaira da chamada Gran Polonia, atravesando as cidades de Sieradz, Koło, Konin, Śrem, Posen e Gorzów Wielkopolski, para desaugar en Kostrzyn nad Odrą (*Küstrin* en alemán) no Oder.

Non só é o máis saliente tributario do Oder, senón que é máis longo que este até a súa xuntanza. Ademais é máis caudaloso.

## Afluentes
* Pola esquerda - Kiełbaska, Liswarta, Prosna, Obra, Postomia
* Pola dereita - Widawka, Rgielewka, Ner, Meszna, Wełna, Noteć, Kłodawka, Cybina.

Destacan pola súa lonxitude o Prosna con 217&nbsp;km de longo e o Noteć con 388&nbsp;km.

## Cidades
Na beira do Warta érguense as seguintes cidades importantes: Zawiercie, Myszków, Częstochowa, Działoszyn, Sieradz, Warta, Uniejów, Koło, Konin, Pyzdry, Śrem, Mosina, Puszczykowo, Luboń, Poznań, Oborniki, Obrzycko, Wronki, Sieraków, Międzychód, Skwierzyna, Gorzów Wielkopolski, Kostrzyn nad Odrą.

## Medio Ambiente
Na desembocadura do Warta foi creado en 2001 un parque nacional (Ujście Warty National Park).
Torre de Doncos

A **Torre de Doncos** son os restos dun castelo medieval, tamén coñecido como **Fortaleza de Santo Agostiño** ou como **Fortaleza da Grupa**. Sitúase na parroquia de Doncos, no concello das Nogais. Foi declarado Ben de Interese Cultural coa categoría de monumento.

## Situación
Está a 614 m de altitude, na beira do río Navia, nun outeiro no fondo do val, facendo do río un elemento defensivo propio e fundamental.

Rodéase dunha densa vexetación composta por carballos, nogueiras, castiñeiros, cerdeiras, abeleiras, abruñeiros, maceiras, salgueiros, figueiras, nos que viven o esquío, o corzo, o xabarín o raposo e mailo lobo.

## Historia
A torre foi construída na segunda metade do século XV e abandonada no ano 1603. Pertenceu á familia dos Valcarce. Doncos era propiedade do adiantado maior de Galicia, García Rodríguez de Valcarce; no XV pertenceu ao conde de Ayala e á condesa de Monterrei, pero en 1603, cando era propiedade de Fernando de Toledo, figura xa como torre abandonada.

## Descrición
miniatura|
A súa función era defensiva e o seu valor estratéxico fundamental ao estar situada na entrada a Galicia.

O que queda da fortaleza é a torre da homenaxe que se estrutura en tres pisos ademais do soto escavado na rocha. De planta cadrada con oito metros de lado e 24 metros de altura, ten fortes muros de cachotaría de xisto, agás nos perpiaños dalgunhas das ventás. Os seus cimentos foron escavados na rocha nai.

Do muro exterior defensivo non é máis que perceptible parte da antiga traza, con restos das cercas e torres cilíndricas que a defendían.

## Lendas
Conta a tradición que neste lugar un antigo atacou co inimigo mouro coas estacas resto das súas lanzas como toda arma, sendo desde entón as armas do seu brasón cinco estacas de ouro en campo de goles.

Tamén é coñecida como a "Fortaleza da Grupa", polos feitos recollidos polo historiador Amor Meilán situados nos tempos da Reconquista. Estando naqueles tempos as terras ocupadas por tropas sarracenas trece cabaleiros leoneses xuramentaron protexer aos peregrinos que viaxasen cara a Santiago de Compostela. Ocorreu que un xove matrimonio foi atacado polos mouros levando con eles, na *grupa* dun cabalo, á muller. Os trece cabaleiros perseguiron ao mouro, e este ao verse alcanzado degolou á moza co obxecto de non ser atrapado e evitar que ninguén posuíra a esa bela refén.

## Galería de imaxes

Ficheiro:Torre de Doncos.jpg|Vista da torre.
Ficheiro:Outeiro Torre de Doncos.jpg|Vista do outeiro á beira do río Navia.

## Notas
## Véxase tamén
### Outros artigos
*Castelo
### Ligazóns externas
*
*Torre de Doncos en Turgalicia.
APL

**APL** (***A** **P**rograming **L**anguage*, tamén coñecido como *Array Processing Language* desde fai algúns anos) é un linguaxe de programación interpretado desenvolvido por Kenneth Iverson, de IBM, a finais dos anos 60.

É unha linguaxe moi concisa, cunha sintaxe moi sinxela. Está orientada a traballos con matrices, coas que se poden facer todo tipo de operacións lóxicas ou matemáticas. Ata se poden definir novas operacións matriciales.

É dunha potencia tremenda. Unha soa sentenza pode traducirse en miles delas noutras linguaxes, por exemplo Fortran. Como exemplo, a linguaxe de simulación de circuítos, SIAL, ocupaba preto de 25 000 sentenzas en Fortran-Assembler e, ao ser reescrito en APL, todo o programa podíase imprimir en dous folios [1]. Por outra banda, a pesar de ser unha linguaxe de tan alto nivel, tamén é capaz de manipular a escala de bits e ten interfaces con linguaxes de programación de baixo nivel (C, ensamblador...) mediante os chamados procesadores auxiliares.

Ten a propiedade de que desde unha rutina pódense crear, compilar e executar, en tempo de execución, outras, o que o fai moi apropiado para a fabricación de compiladores e intérpretes.

Os seus problemas radican en que: 1) Necesita teclado especial para pór os operadores lóxicos e simbólicos. 2) Os programas escritos en APL son tan concisos que son difíciles de documentar e de comprender.

## Aplicacións do APL 
O APL, ao ser tan conciso, é unha linguaxe que permite un ciclo de desenvolvemento moi veloz. Por outra banda, ao ser interpretado, a velocidade de execución é tipicamente máis lenta que a das linguaxes de programación compilados. Por iso, considérase unha boa linguaxe para o desenvolvemento de prototipos.

Entre as súas aplicacións máis coñecidas está o seu uso na película Tron de Walt Disney para a xeración dos efectos especiais [2], e no sistema Deep Blue de IBM que venceu a Kasparov ao xadrez.

Como curiosidade, na novela Cheap Complex Devices de J. C. Sundman, o autor afirma que o contido do libro foi xerado automaticamente por un computador escrito en APL, o que lle valeu o premio Douglas R. Hofstadter de creación de novelas por computador en 1997 [3]. Todo iso, naturalmente, é un artificio literario.

## Sucesores do APL 
Kenneth Iverson, posteriormente, estivo á fronte do desenvolvemento dunha linguaxe de programación que presentaban como o sucesor de APL, chamado J. Unha das características particulares de J é o que se deu en denominar programación funcional tácita; onde se considera que para expresar programas non é necesario nomear variables, nin parámetros a funcións (Estes conceptos de programación tácita foron incorporados á linguaxe Logo na biblioteca LogoFE). En J, a variedade das rutinas que en APL chámanse #operador\\\ é moito maior.

## Notas 
* M. Alfonseca, "SIAL/71, a Continuous Simulation Compiler", in "Advances in Cybernetics and Systems", Ed. J. Rose, Gordon e Breach, Londres, Vol. 3, 1974, 1319-1340.
* David Selby, "Jottings from the business intelligence jungle". In APL '02: Proceedings of the 2002 conference on APL, 2002, páxinas 190-197.
ZPL

**ZPL** é unha linguaxe de programación con paralelismo implícito orientada a operacións con vectores ou arranxos, creado por Lawrence Snyder da Universidade de Washington en 1993 (o primeiro compilador dispoñible para uso xeral foi liberado en 1997). O obxectivo de ZPL é facilitar a programación de executables que corran eficientemente nunha gran variedade de arquitecturas secuenciais e paralelas.

Os programas de ZPL non conteñen directivas ou instrucións explicitamente paralelas, dado que é o compilador da linguaxe o único responsable de extraer o paralelismo inherente ás operacións presentes nun programa. ZPL explota exclusivamente o modelo de paralelismo de datos.

## Véxase tamén
### Ligazóns externas
*Páxina oficial de ZPL
Linguaxe compilada

Unha **linguaxe compilada** é unha linguaxe de programación que tipicamente se implementa mediante un compilador. Isto implica que unha vez escrito o programa, este tradúcese a partir do seu código fonte por medio dun compilador nun arquivo executable para unha determinada plataforma (por exemplo Solaris para Sparc, Windows NT para Intel etc.).

## Características 
As linguaxes compiladas son linguaxes de alto nivel nas que as instrucións tradúcense da linguaxe utilizada a código máquina para unha execución rápida. Pola contra unha linguaxe interpretada é aquela na que as instrucións tradúcense ou interpretanse unha a unha sendo tipicamente unhas 10 veces máis lentos que os programas compilados.

É teoricamente posible escribir un compilador ou un intérprete para calquera linguaxe, con todo nalgunhas linguaxes unha ou outra implementación é máis sinxela porque se deseñan cunha implementación en particular en mente.

Algunhas contornas de programación inclúen os dous mecanismos, primeiro o código fonte tradúcese a un código intermedio que logo se interpreta nunha máquina virtual, pero que tamén pode compilarse xusto antes de executarse. A máquina virtual e os compiladores Just in Time de Java son un exemplo diso.

## Exemplos de linguaxes compiladas 
Algúns exemplos típicos de linguaxes compiladas son:

* Fortran
* A familia de linguaxes de C, incluíndo C++ e Objective C pero non Xava.
* Ada, Pascal (incluíndo o seu dialecto Delphi)
* Algol

## Véxase tamén 
### Outros artigos 
* Linguaxe interpretada
* Conxunto de instrucións
* Arquitectura de computadores
* multiplataforma
Linguaxe interpretada

Unha **linguaxe interpretada** é unha linguaxe de programación deseñada para ser executada por medio dun intérprete, en contraste coas linguaxes compiladas.  Tamén se coñecen como linguaxes de ***script***.  Moitos autores rexeitan a clasificación de linguaxes de programación entre interpretadas e compiladas, considerando que o modo de execución (por medio de intérprete ou de compilador) do programa escrito na linguaxe é independente da linguaxe mesma.

## Linguaxes interpretadas de uso común
As linguaxes que adoitan ser interpretadas máis famosas na actualidade son (en orde alfabética):

*ActionScript
*ASP (ata a versión 3)
*Bash
*Basic4GL (Basic para OpenGL. Permite xerar executables Windows completos)
*BeanShell (Xava en linguaxe de Scripts)
*Inform
*IO (é unha linguaxe recente -2002-)
*JavaScript (todas as plataformas)
*Logo (Linux, Windows e macOS)
*Linguaxe de programación R
*Lisp
*Lua
*Lush (Lisp para gráficos Linux)
*NWNScript (empregado no videoxogo *Neverwinter Nights* e *Neverwinter Nights 2*)
*Perl (Mundo Unix e en xeral para todas as demais plataformas)
*PHP
*Pike (é o máis rápido de todos, ao estar escrito en gran parte en código nativo)
*Python (todas as plataformas)
*REXX e variantes como Object REXX (todas as plataformas, en especial: VOS/2 / AmigaOS)
*Ruby
*TCL
*VBScript (Microsoft Windows)

## Véxase tamén
### Outros artigos
*Linguaxes multiplataforma
*Expresión regulare
*Linguaxe ensambladora
*Linguaxe de baixo nivel
*Linguaxe de alto nivel
*Shell
Active Server Pages

**Active Server Pages** (**ASP**) é unha tecnoloxía ao lado servidor de Microsoft para páxinas web xeradas dinámicamente, que foi comercializada como un anexo a Internet Information Server (IIS).
A tecnoloxía ASP está estreitamente relacionada co modelo tecnolóxico do seu fabricante. Intenta ser solución para un modelo de programación rápida xa que programar en ASP é como programar en Visual Basic, por suposto con moitas limitacións xa que é unha plataforma que non se desenvolveu como o esperaba Microsoft.

O interesante deste modelo tecnolóxico é poder utilizar diversos compoñentes xa desenvolvidos como algúns controis ActiveX. Outros problemas que fixeron evolucionar esta tecnoloxía é o non dispor de información "que oriente a quen desexan aprendela e resulta moi custosa en tempo descubrir aquí e alá toda a información para volvela altamente útil".

ASP pasou por catro iteraciones maiores, ASP 1.0 (distribuído con IIS 3.0), ASP 2.0 (distribuído con IIS 4.0), ASP 3.0 (distribuído con IIS 5.0) e ASP.NET (parte da plataforma .NET de Microsoft). As versións pre-.NET denomínanse actualmente (desde 2002) como ASP *clásico*.

No último ASP clásico, ASP 3.0, hai seis obxectos integrados dispoñibles para o programador, Application, ASPError, Request, Response, Server e Session. Cada obxecto ten un grupo de funcionalidades frecuentemente usadas e útiles para crear páxinas web dinámicas.

As páxinas poden ser xeradas mesturando código de scripts ao lado do servidor (incluíndo acceso a base de datos) con HTML. Por exemplo:

```

```

Este código trae como resultado en html 
```

```
 cando se establece a variable ao lado do servidor a X=1.

Facilítase a programación de sitios web mediante varios obxectos integrados, por exemplo un obxecto de sesión baseada en cookies, que mantén as variables mentres se pasa de páxina a páxina.

Desde 2002, o ASP *clásico* está sendo substituído por ASP.NET, que, entre outras cousas, substitúe as linguaxes interpretados como VBScript ou JScript por linguaxes *compilados* a código intermedio (chamado MSIL ou Microsoft Intermediate Language) como Visual Basic, C#, ou calquera outro linguaxe que soporte a plataforma .NET. O código MSIL se compila con posterioridade a código nativo.

## Véxase tamén
### Outros artigos
*PHP
*JSP
*Aplicación web
-368

## Acontecementos 
### Asia 
* Zhou Xian Wang, convértese en rei da dinastía Zhou na China.

### Europa 
* Dionisio II, sucede a seu pai, Dionisio I, como tirano de Siracusa, en Sicilia, mais baixo a tutela do seu tío Dión.

## Nacementos 
* 
## Mortes 
* Alexandre II, rei de Macedonia
* Dionisio I o Antigo, tirano de Siracusa, Sicilia (n. -405).

Historia ano a ano
Desvres

**Desvres** é unha comuna do departamento francés de Paso de Calais, na rexión Norte-Paso de Calais. A súa superficie é de 9.42&nbsp;km² e a poboación de 5.260 (1999), e a densidade de poboación de 565 h/km². Situada nunha zona estratéxica, foi obxecto de numerosos conflitos, os condes de Boulogne mandaron establecer unha fortaleza alí. A vila coñécese pola súa produción de porcelana.
NGC 6771

**NGC 6771** é unha galaxia espiral barrada na constelación de Pavo. Ten unha magnitude aparente de 12.6, unha ascensión recta de 19h 18m 39,4s e unha declinación de -60° 32' 47". Descubriuna John Herschel o 11 de agosto de 1836. Forma un pequeno grupo, coñecido como Máscara do demo, xunto coas galaxias NGC 6769 e NGC 6770 a 190 millóns de anos-luz da Terra.
Big Rip

miniatura|Unha galaxia baixo o influxo do Big Rip
O **Big Rip** é unha hipótese cosmolóxica que propón un final fóra do común para a fin do universo. Predí que a densidade de toda a materia do universo, desde estrelas e *galaxia*s a átomos e partículas subatómicas, increméntase co tempo, isto a pesar de que o universo segue a expandirse; nesta situación a densidade do universo convértese en infinita nun tempo finito, teminando a súa existencia por unha singularidade gravitacional en toda a súa estrutura. A diferenza do Big Crunch, no cal todo se condensa nun só punto, no Big Rip o universo convértese en partículas subatómicas flotantes que permanecerían separadas para sempre, sen cohesión gravitatoria nin enerxía.

A hipótese propúxoa por primeira vez Robert R. Caldwell en 1999, o nome puxéronllo el e os seus colaboradores Marc Kamionkowski e Nevin N. Weinberg en 2003.

## Ligazóns externas
*Robert R. Caldwell, Marc Kamionkowski, and Nevin N. Weinberg, "Phantom Energy and Cosmic Doomsday" (PDF, inglés)
Estación de Valladolid-Campo Grande

A **estación de Valladolid-Campo Grande**, tamén coñecida como **estación do Norte**, é a principal estación de ferrocarril da cidade de Valladolid. Encóntrase fronte á prolongación da Acera de Recoletos, preto da Plaza de Colón e do Parque do Campo Grande. Ten servizos de alta velocidade, longa e media distancia operados por Renfe.

En 2010 recibiu 2.235.103 pasaxeiros.

## Situación ferroviaria 
A estación atópase a 695 metros de altitude nos trazados das seguintes liñas férreas:

* Liña férrea de alta velocidade e ancho internacional Madrid-Valladolid vía Segovia, punto quilométrico 179,6.
* Liña férrea de alta velocidade e ancho internacional Valladolid-León vía Palencia, punto quilométrico 0,0.
* Liña férrea de ancho ibérico Madrid-Hendaia, punto quilométrico 248,523.

## Historia 
O tren chegou a Valladolid en 1856 pola entrada principal da cidade, o camiño de Madrid, polo Parque de Campo Grande. Neses terreos propiedade do Concello de Valladolid e que pertenceran ao desaparecido *Convento de San Xosé*, construíuse un edificio de viaxeiros provisional, de madeira e de reducidas dimensións xunto cos talleres xerais, que constituíron a primeira grande industria da cidade.

Co tempo viuse a necesidade de construír unha nova estación sobre a anterior. O enxeñeiro Enrique Grasset é autor de diversas estacións como a de Burgos. Traballa en Valladolid dende 1891. Para a definición do edificio tomou como referencia a lonxitude dun convoi, con algo máis de 100 metros.

O 23 de decembro de 2007 púxose en marcha a liña de alta velocidade Madrid-Segovia-Valladolid, que reduciu o tempo entre as dúas cidades a 56 minutos, a unha velocidade máxima de 300&nbsp;km/h. O 29 de setembro de 2015 púxose en funcionamento a liña de alta velocidade Valladolid-Palencia-León dando continuidade á primeira.

## Servizos ferroviarios 
### Longa distancia 
*Actualizado a 25 de xuño de 2016.*

### Media distancia 
*Actualizado a 25 de xuño de 2016.*

## Notas 
## Véxase tamén 
### Ligazóns externas 
*Información na web de Adif
Galería de imaxes de Baños de Molgas

**Galería de imaxes** do concello de Baños de Molgas na provincia de Ourense.

## Baños de Molgas 

Ficheiro:Situacion Baños de Molgas.PNG|Mapa coa localización.
Ficheiro:Casa do concello Baños de Molgas.JPG|Casa do Concello.
Ficheiro:Placa altimétrica casa do concello de Baños de Molgas.JPG|Placa altimétrica.
Ficheiro:Centro de Saúde de Baños de Molgas.jpg|Centro de saúde.
Ficheiro:Oficina de Correos en Baños de Molgas.jpg|Oficina de correos.

## Parroquias 
### Betán 
#### Igrexa de San Martiño de Betán 

Ficheiro:Igrexa de San Martiño de Betán.jpg|Igrexa de San Martiño
Ficheiro:Igrexa de San Martiño de Betán, Baños de Molgas.jpg|Muro sur
Ficheiro:Igrexa de San Martiño de Betán, Baños de Molgas, Galiza.jpg
Ficheiro:Igrexa de San Martiño de Betán, Baños de Molgas, Galicia (Spain).jpg
Ficheiro:Igrexa de San Martiño de Betán, Baños de Molgas, Galiza, España.jpg
Ficheiro:Igrexa de San Martiño, Betán.jpg

## Santuario da Nosa Señora dos Milagres 

Ficheiro:Santuario da Nosa Señora dos Milagres 19.JPG
Ficheiro:Nosa Senora dos Milagres 1.jpg
Ficheiro:Nosa Senora dos Milagres 2.jpg

## Véxase tamén 
### Outros artigos 
*Galería de imaxes de Galicia
*Galería de imaxes da comarca de Allariz - Maceda
*Eleccións municipais en Baños de Molgas
*Lugares de Baños de Molgas
Castelo de Navia

O **castelo de Navia** é unha fortaleza medieval situado no centro urbano de Navia de Suarna.

## Situación
Sitúase no concello lugués de Navia de Suarna, ao nordeste da vila, sobre un risco de lousa dende o que domina o paso do río, que nese lugar é posible a través dunha fermosa ponte altomedieval.

## Historia
A súa orixe remóntase ao século XI. No ano 1037 Rodrigo Gutiérrez entregouno como dote a súa esposa Senior. Co tempo pasou a mans dos Osorio e dos Altamira. No ano 1467 os Irmandiños destruíron o castelo, que foi reconstruído tempo máis tarde. Pasou despois a mans dos Losada Quiroga e a dos Freire de Andrade. Finalmente acabou nas mans do cura Manuel López Armesto que transformou o castelo nun edificio de vivendas, tal e como permanece hoxe en día.

## Descrición
Nel mestúranse elementos antigos con feísmos e amaños modernos. A construción de orixe no século XI foi completamente reedificada no século XV e na actualidade está completamente deformada para facer dela vivendas particulares.
Galería de imaxes de Beade

**Galería de imaxes** do concello de Beade na provincia de Ourense.

## Beade 

Ficheiro:Casa consistorial de Beade.jpg|Casa do concello
Ficheiro:Situacion Beade.PNG|Mapa coa localización
Ficheiro:Calvario de Beade.jpg|Calvario de Beade
Ficheiro:Calvario en Beade Ourense - panoramio.jpg|Calvario de Beade
Ficheiro:Porta, Beade.jpg|Porta en Beade
Ficheiro:Placa altimétrica Beade.jpg|Placa altimétrica

## Parroquias 
### Beade 

Ficheiro:Igrexa de Beade.jpg|Igrexa de Beade
Ficheiro:Iglesia de Santa María de Beade.jpg|Igrexa de Beade
Ficheiro:Beade Ourense iglesia - panoramio.jpg|Igrexa de Beade

### As Regadas 

Ficheiro:Igrexa das Regadas, Beade.jpg|Igrexa das Regadas

## Véxase tamén 
### Outros artigos 
*Galería de imaxes de Galicia
*Lugares de Beade
*Eleccións municipais en Beade
*Galería de imaxes da comarca do Ribeiro
Galería de imaxes de Barbadás

**Galería de imaxes** do concello de Barbadás na provincia de Ourense.

## Barbadás 

Ficheiro:Casa do Concello de Barbadás.JPG|Casa do concello.
Ficheiro:Situacion Barbadás.PNG|Mapa coa localización de Barbadás.
Ficheiro:Escudo de Barbadás.svg|Escudo.

## Parroquias 
### Barbadás 

San Xoán de Barbadás.JPG|Igrexa de San Xoán de Barbadás.

### Bentraces 

Igrexa de San Xoán de Bentraces.jpg|Igrexa de San Xoán de Bentraces.
Ficheiro:Pazo de Bentraces.jpg|Pazo de Bentraces

### Loiro 

Igrexa de San Martiño de Loiro.jpg|Igrexa de San Martiño de Loiro.

### Piñor 

Igrexa de San Lourenzo de Piñor, Barbadás.jpg|Igrexa de San Lourenzo de Piñor.

### Sobrado do Bispo 

Igrexa de Santa María de Sobrado do Bispo, Barbadás.jpg|Igrexa de Santa María de Sobrado do Bispo.

### A Valenzá 

Igrexa de San Bernabeu da Valenzá.jpg|Igrexa de San Bernabeu da Valenzá
Ficheiro:Capela San Mamerto e Cruceiro de As Lamas.jpg|Capela de San Mamerto e cruceiro das Lamas

## Véxase tamén 
### Outros artigos 
*Galería de imaxes de Galicia
*Lugares de Barbadás
*Eleccións municipais en Barbadás
*Galería de imaxes da comarca de Ourense
Galería de imaxes de Boborás

**Galería de imaxes** do concello de Boborás na provincia de Ourense.

## Boborás 

Ficheiro:Concello de Boborás.JPG|Casa do concello.
Ficheiro:Placa altimétrica no concello de Boborás.jpg|Placa altimétrica.
Ficheiro:Centro de Saúde de Boborás.JPG|Centro de saúde.
Ficheiro:Boborás Galicia.jpg|Árbore renacendo das súas cinzas en Boborás.
Ficheiro:Senda de Boborás.jpg|Roteiro sendeirista.

## Parroquias 
### Astureses 

Ficheiro:Igrexa de San Xulián de Astureses.jpg|Igrexa románica de San Xulián de Astureses.

### Cameixa 

Ficheiro:Igrexa de San Martiño de Cameixa, Boborás 2.jpg|Igrexa de San Martiño da Cameixa.
Ficheiro:Iglesia de San Martiño de Cameixa.jpg|Ábsida.

### Moldes 

Ficheiro:Igrexa románica de Moldes.JPG|Igrexa románica de Moldes.
Ficheiro:Pazo de Moldes.JPG|Pazo de Moldes.
Ficheiro:Monumento a Losada Diéguez no Pazo de Moldes.JPG|Monumento a Losada Diéguez no Pazo de Moldes.
Ficheiro:Capela San Mamede Moldes.jpg|Capela na igrexa de San Mamede.
Ficheiro:Baldaquino Paixón (2) San Mamede de Moldes.jpg|Baldaquino na tumba de Losada Diéguez.

### Pazos de Arenteiro 

Ficheiro:Portada occidental igrexa de San Salvador de Pazos de Arenteiro, Boborás.jpg|Igrexa de San Salvador
Ficheiro:Portada meridional igrexa de San Salvador de Pazos de Arenteiro, Boborás.jpg
Ficheiro:Ponte da Cruz, río Avia, Pazos de Arenteiro, Boborás.jpg|Ponte da Cruz

### Xendive 

Ficheiro:Parede en Xendive, Boborás.jpg

### Xurenzás 

Ficheiro:Boborás, Xurenzás 01-27.JPG|Pinturas murais da igrexa de San Pedro.
Ficheiro:Boborás, Xurenzás 01-29.JPG

### Xuvencos 

Ficheiro:Cruceiro de Xuvencos - Boboras (Ourense).jpg|Cruceiro

## Véxase tamén 
### Outros artigos 
*Galería de imaxes de Galicia
*Lugares de Boborás
*Eleccións municipais en Boborás
*Galería de imaxes da comarca do Carballiño
Galería de imaxes do Barco de Valdeorras

**Galería de imaxes** do concello do Barco de Valdeorras na provincia de Ourense.

## O Barco de Valdeorras 
[miniatura|500px|esquerda|Panorámica do [río Sil no Barco de Valdeorras]]

Ficheiro:Casa do concello O Barco de Valdeorras.jpg|Casa do concello
Ficheiro:Situacion O Barco de Valdeorras.PNG|Mapa coa localización
Ficheiro:Plaza andres de prada.JPG|Praza
Ficheiro:Casco Viejo 1.JPG|Casco vello
Ficheiro:2016. Fonte no Barco de Valdeorras. Galiza.jpg|Fonte no Barco de Valdeorras
Ficheiro:2016. Ponte sobre o Sil. O Barco de Valdeorras. Galiza.jpg|Ponte sobre o río Sil no Barco de Valdeorras
Ficheiro:Bandera de O Barco.svg|Bandeira oficial
Ficheiro:Bandeira de O Barco de Valdeorras.jpg|Versión da bandeira
Ficheiro:2016. Campanario da igrexa do Barco de Valdeorras. Galiza 1.jpg|Campanario igrexa
Ficheiro:2016. Campanario da igrexa do Barco de Valdeorras. Galiza 2.jpg|Campanario igrexa
Ficheiro:2016. Campanario da igrexa do Barco de Valdeorras. Galiza 3.jpg|Campanario igrexa
Ficheiro:2016. Farola no Barco de Valdeorras. Galiza.jpg|Farola
Ficheiro:2016. Plantas ornamentais no Barco de Valdeorras. Galiza.jpg|Plantas ornamentais
Ficheiro:2016. Imaxe de Lauro Olmo nunha rúa do Barco de Valdeorras. Galiza.jpg|Imaxe de Lauro Olmo nunha rúa do Barco de Valdeorras
Ficheiro:2016. Imaxe de Lauro Olmo nunha rúa do Barco de Valdeorras. Galiza 2.jpg|Imaxe de Lauro Olmo nunha rúa do Barco de Valdeorras

## Parroquias 
### Éntoma 

Ficheiro:Éntoma, O Barco de Valdeorras.jpg|Igrexa de Éntoma

### Forcadela e Nogaledo 

Ficheiro:Forcadela, O Barco de Valdeorras.jpg|Vista da aldea de Forcadela

### Millarouso e Santurxo 

Ficheiro:N-536.jpg|Estrada N-536 ao seu paso por Millarouso e Santurxo

### Vilanova de Valdeorras 

Ficheiro:Vilanova de Valdeorras, O Barco de Valdeorras.jpg|Igrexa de Vilanova de Valdeorras

### Xagoaza 

Ficheiro:Mosteiro de San Miguel de Xagoaza.jpg|Mosteiro de San Miguel de Xagoaza
Ficheiro:Monasterio de San Miguel de Xagoaza fachada.jpg|Mosteiro de San Miguel de Xagoaza
Ficheiro:Ábsida - Mosteiro de Xagoaza.jpg|Ábsida do mosteiro

## Véxase tamén 
### Outros artigos 
*Galería de imaxes de Galicia
*Lugares do Barco de Valdeorras
*Eleccións municipais no Barco de Valdeorras
*Galería de imaxes da comarca de Valdeorras
Galería de imaxes da Bola

**Galería de imaxes** do concello da Bola na provincia de Ourense.

## A Bola 

Ficheiro:Situacion A Bola.PNG|Mapa coa localización.
Ficheiro:Casa do Concello da Bola.JPG|Casa do concello da Bola.
Ficheiro:Placa altimétrica no concello da Bola.jpg|Placa altimétrica.
Ficheiro:Centro de Saúde da Bola.jpg|Centro de saúde.

## Parroquias 
### Sorga 

Ficheiro:Casasansimon.JPG|Casa en San Simón

## Mosteiro de San Munio da Veiga 

Ficheiro:Igrexa de San Munio de Veiga, A Bola.jpg|Igrexa de San Munio de Veiga.
Ficheiro:Mosteiro de San Munio de Veiga.jpg|Planta de nave única e ábsida rectangular
Ficheiro:Mosteiro de San Munio de Veiga 4.jpg|Escenas da Anunciación nun dos muros do adro.
Ficheiro:Mosteiro de San Munio de Veiga 2.jpg|Capitel
Ficheiro:Mosteiro de San Munio de Veiga 5.jpg|Capitel
Ficheiro:Mosteiro de San Munio de Veiga 1.jpg|Fachada oriental
Ficheiro:Mosteiro de San Munio de Veiga 3.jpg|Canzorros
Ficheiro:Timpano duha porta da Igtexa de San Munio de Veiga.jpg|Tímpano

## Véxase tamén 
### Outros artigos 
*Galería de imaxes de Galicia
*Lugares da Bola
*Eleccións municipais na Bola
*Galería de imaxes da comarca da Terra de Celanova
Shinkansen

miniatura|Shinkansen E6
miniatura|Shinkansen 200 ~ E5
miniatura|Shinkansen 0 ~ N700
miniatura|Rede Shinkansen

**Shinkansen** (*新幹線*) é a rede de ferrocarril de alta velocidade do Xapón, o servizo efectúano catro compañías da Japan Railways. A primeira liña foi a Tōkaidō Shinkansen, entre Tokyo e Osaka, aberta en 1964 e que alcanzaba unha velocidade de 210&nbsp;km/h, o éxito comercial (máis de 100 millóns de viaxeiros en menos de tres anos) fixo que a rede se ampliase ata atinxir oito liñas e 2.459&nbsp;km, ligando a maioría das grandes cidades das illas de Honshū e Kyūshū con velocidades de máis de 300&nbsp;km/h. en probas chegouse ata 443&nbsp;km/h para raís convencionais en 1996 e a 581&nbsp;km/h (o récord do mundo) para (361&nbsp;mph) en trens de levitación magnética. Os trens viaxan durante o día, de 6 da mañá ata as 24, logo e ata as 6 da mañá realízanse operacións de mantemento e percorre a rede o coñecido como Doctor Yellow (ドクターイエロー), un convoi que testa as liñas.

## Orixes
As orixes da rede de alta velocidade xaponesa están na década dos cincuenta do século pasado, nese momento, algúns tramos da rede convencional, como a liña Tokaido, estaban a piques de se saturar, e por iso a compañía decide a construción dun novo sistema para desconxestionar o corredor Tokyo-Osaka, converténdose o primeiro país en dotarse dunha liña de alta velocidade, as obras comezaron en 1959 e a primeira liña inaugurouse con motivo dos Xogos Olímpicos de Tokyo. A palabra Shinkansen significa literalmente "Nova gran liña" e refírese estritamente ao trazado das vías, mentres os trens reciben o nome de "Super Expresos" (*超特急*, chō-tokkyū), porén no uso popular tanto as vías como os trens chámanse shinkansen . Shinkansen utiliza o largo de vía normal (1.440&nbsp;mm) e en 40 anos de funcionamento non houbo accidente ningún, o terremoto do 23 de outubro de 2004 provocou o descarrilamento espectacular dun Shinkansen 200 que efectuaba o servizo Toki 231, circulando a 200&nbsp;km/h na liña Tokyo-Niigata pero sen ocasionar vítimas.
### Liñas 
As principais liñas son:

*Tōkaidō Shinkansen (Tokyo – Shin-Osaka)
*Sanyō Shinkansen (Shin-Osaka – Hakata)
*Tōhoku Shinkansen (Tokyo – Shin-Aomori)
*Jōetsu Shinkansen (Ōmiya (Saitama) – Niigata)
*Hokuriku Shinkansen  (Takasaki – Kanazawa)
*Kyūshū Shinkansen (Hakata – Kagoshima-Chūō)

Dúas liñas máis, coñecidas como Mini-Shinkansen (ミニ新幹線), construíronse ao actualizar seccións das liñas xa existentes:

*Yamagata Shinkansen (Fukushima – Shinjō)
*Akita Shinkansen (Morioka – Akita)
Programación imperativa

A **programación imperativa**, en contraposición á programación declarativa é un paradigma de programación que describe a programación en termos do estado do programa e sentenzas que cambian devandito estado. Os programas imperativos son un conxunto de instrucións que lle indican ao computador como realizar unha tarefa.

A implementación de hardware da maioría de computadores é imperativa; practicamente todo o hardware dos computadores está deseñado para executar código de máquina, que é nativo ao computador, escrito nunha forma imperativa. Isto débese a que o hardware dos computadores implementa o paradigma das Máquinas de Turing. Desde esta perspectiva de baixo nivel, o estilo do programa está definido polos contidos da memoria, e as sentenzas son instrucións na linguaxe de máquina nativo do computador (por exemplo o linguaxe ensambladora).

As linguaxes imperativas de alto nivel usan variables e sentenzas máis complexas, pero aínda seguen o mesmo paradigma. As receitas e as listas de revisión de procesos, a pesar de non ser programas de computadora, son tamén conceptos familiares similares en estilo á programación imperativa; cada paso é unha instrución, e o mundo físico garda o estado (Zoom).

As primeiras linguaxes imperativas foron as linguaxes de máquina dos computadores orixinais. Nestas linguaxes, as instrucións foron moi simples, o cal fixo a implementación de hardware fácil, pero obstruyendo a creación de programas complexos. Fortran, cuxo desenvolvemento foi iniciado en 1954 por John Backus en IBM, foi o primeiro gran linguaxe de programación en superar os obstáculos presentados polo código de máquina na creación de programas complexos.

## Algunhas linguaxes imperativas 
* ASP
* BASIC
* C
* C#
* C++
* Fortran
* Java
* Perl
* PHP
Programación modular

Trátase dun paradigma de programación que persegue crear programas modulares (que cumpren ou teñen a característica de **modularidad**).

Valéndose da técnica do *deseño estruturado* para o deseño de algoritmos consegue desenvolver programas a partir dun conxunto de módulos, cada un dos cales desempeña unha tarefa necesaria para o correcto funcionamento do programa global.

## Véxase tamén
*Módulo
*Modularidad
*Deseño estruturado
*Programación estruturada
*Programación por procedementos
*Programación orientada a obxectos
*Programación orientada a aspectos
*Computación distribuída
Programación por procedementos

A **programación por procedementos** é un paradigma da programación. Moitas veces é aplicable tanto en linguaxes de programación de baixo nivel como en linguaxes de alto nivel, no caso de que esta técnica aplíquese en linguaxes de alto nivel, recibira o nome de Programación funcional, esta técnica consiste en basearse dun número moi baixo de expresións repetidas, englobalas todas nun procedemento ou función e chamalo cada vez que teña que executarse.

Esta técnica de programación ofrece moi boa resposta en relación ao tamaño dos programas, e en bruto case non se nota na velocidade de execución do mesmo (mentres que as variables, constantes ou índices de vector estean en memoria, como adoita ser normal, estes relacionaranse entre se, sen unha carga de memoria considerablemente alta para os procesadores modernos); aínda que é moi complicado conseguir unha Programación por procedementos pura.

## Exemplo
A modo de exemplo, para mostrar o anterior, o posterior e un propio número dunha lista (vector), un pseudocódigo por procedementos ou funcións (a alto nivel) sería:

 funcion a_p( numero ) {
  out(numero-1);
  out(numero);
  out(numero+1);
 }
 
 for( i = 0; i 

Ou se queremos dividir ao número por 2,3,4,5,6,7,8,9 e 10 noutro pseudocódigo:

 funcion div(numero) {
 out(numero/2);
 out(numero/3);
 out(numero/4);
 out(numero/5);
 out(numero/6);
 out(numero/7);
 out(numero/8);
 out(numero/9);
 out(numero/10);
 }
 
 for( i = 0; i 

Utilizar este tipo de Programación pode resultar moi útil á hora de programar grandes proxectos, xa que se crea unha inmensa biblioteca de funcións especiais para procedementos utilizados con frecuencia dentro do programa.

Por contrapartida, é moi difícil determinar cal é o número mínimo de instrucións consecutivas, e o mínimo número que esta *secuencia* débese de repetir para considerar declarar un procedemento, ou función.

## Linguaxes puramente funcionais
*Haskell
*Miranda

## Linguaxes que soportan procedementos ou funcións
*C++
*StarBasic
Miranda (linguaxe de programación)

**Miranda** foi desenvolvido entre os anos 1985 e 1986 por David Turner. Trátase dunha linguaxe de programación funcional sucesora de SASL e KRC.

O principal obxectivo desta linguaxe foi desenvolver unha versión comercial dunha linguaxe funcional non-estrita e puramente funcional.
StarBasic

**StarOffice Basic**, tamén coñecido como **StarBasic**, é un dialecto de Basic que Soporta Unicode, incluído nas Suites de Oficina OpenOffice.org e StarOffice.

## Primeiro virus para OpenOffice
O 30 de maio do ano 2006 foi detectado o primeiro virus conceptual para OpenOffice. Foi desenvolvido co só obxectivo de demostrar que é posible crear este tipo de software usando a linguaxe de macros desta suite de aplicacións libre. Escrito en StarBasic, o virus é capaz de infectar as versións de OpenOffice e StarOffice en calquera plataforma.

## Ligazóns externas
* Máis información